Avis juridique important

|

31993D0614

93/614/ΚΕΠΠΑ: Απόφαση του Συμβουλίου της 22ας Νοεμβρίου 1993 σχετικά με την κοινή θέση που υιοθετήθηκε με βάση το άρθρο Ι.2 της συνθήκης για την Ευρωπαϊκή Ένωση για την μείωση των οικονομικών σχέσεων με την Λιβύη

Επίσημη Εφημερίδα αριθ. L 295 της 30/11/1993 σ. 0007 - 0007 Φινλανδική ειδική έκδοση: Κεφάλαιο 11 τόμος 37 σ. 0071  Σουηδική ειδική έκδοση: Κεφάλαιο 11 τόμος 37 σ. 0071

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Νοεμβρίου 1993 σχετικά με την κοινή θέση που υιοθετήθηκε με βάση το άρθρο Ι.2 της συνθήκης για την Ευρωπαϊκή Ένωση για την μείωση των οικονομικών σχέσεων με την Λιβύη (93/614/ΚΕΠΠΑ)ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ,  Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,  το ψήφισμα 883(93) που εγκρίθηκε στις 11 Νοεμβρίου 1993 από το Συμβούλιο Ασφαλείας του Οργανισμού Ηνωμένων Εθνών,  ΑΠΟΦΑΣΙΖΕΙ:  1. Οι οικονομικές σχέσεις με τη Λιβύη θα μειωθούνν σύμφωνα με τις σχετικές διατάξεις του ψηφίσματος 883(93) που εκδόθηκε στις 11 Νοεμβρίου 1993 από το Συμβούλιο Ασφαλείας.  2. Η παρούσα απόφαση θα δημοσιευθεί στην Επίσημη Εφημερίδα.  Λουξεμβούργο, 22 Νοεμβρίου 1993.  Για το Συμβούλιο Ο Πρόεδρος W. CLAES


title: 2014/942/ΕΕ: Απόφαση του Συμβουλίου, της 17ης Δεκεμβρίου 2014 , για τον διορισμό ενός μέλους από τη Γερμανία στην Ευρωπαϊκή Οικονομική και Κοινωνική Επιτροπή

text:
               23.12.2014

               EL

               Επίσημη Εφημερίδα της Ευρωπαϊκής Ένωσης

               L 367/96

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 17ης Δεκεμβρίου 2014
   για τον διορισμό ενός μέλους από τη Γερμανία στην Ευρωπαϊκή Οικονομική και Κοινωνική Επιτροπή

      (2014/942/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 302,
   την πρόταση της γερμανικής κυβέρνησης,
   τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 13 Σεπτεμβρίου 2010 το Συμβούλιο εξέδωσε την απόφαση 2010/570/ΕΕ, Ευρατόμ για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2010 έως 20 Σεπτεμβρίου 2015 (1),

               (2)

               Μετά τη λήξη της θητείας του κ. Göke FRERICHS έχει κενωθεί μία θέση μέλους στην Ευρωπαϊκή Οικονομική και Κοινωνική Επιτροπή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Gerhard HANDKE, Generaldirektor des Bundesverbandes Großhandel, Außenhandel, Dienstleistungen — BGA, διορίζεται μέλος της Ευρωπαϊκής Οικονομικής και Κοινωνικής Επιτροπής για το υπόλοιπο της τρέχουσας θητείας, ήτοι μέχρι τις 20 Σεπτεμβρίου 2015.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 17 Δεκεμβρίου 2014.

            Για το Συμβούλιο

            Ο Πρόεδρος

         G. L. GALLETTI

      (1)  ΕΕ L 251 της 25.9.2010, σ. 8.


title: Απόφαση (ΕΕ) 2015/436 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2014 , για την κινητοποίηση του Ταμείου Αλληλεγγύης της Ευρωπαϊκής Ένωσης

text:
               17.3.2015

               EL

               Επίσημη Εφημερίδα της Ευρωπαϊκής Ένωσης

               L 72/6

         ΑΠΌΦΑΣΗ (ΕΕ) 2015/436 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 17ης Δεκεμβρίου 2014
   για την κινητοποίηση του Ταμείου Αλληλεγγύης της Ευρωπαϊκής Ένωσης
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (1), και ιδίως το άρθρο 4 παράγραφος 3,
   Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (2), και ιδίως το σημείο 11,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η Ευρωπαϊκή Ένωση συνέστησε το Ταμείο Αλληλεγγύης της Ευρωπαϊκής Ένωσης (εφεξής το «Ταμείο») για να εκφράσει την αλληλεγγύη της προς τον πληθυσμό των περιοχών που πλήττονται από καταστροφές.

               (2)

               Το άρθρο 10 του κανονισμού (ΕΕ, Ευρατόμ) αριθ. 1311/2013 του Συμβουλίου (3) επιτρέπει την κινητοποίηση του Ταμείου εντός του ετήσιου ανώτατου ορίου των 500 εκατ. EUR (τιμές 2011).

               (3)

               Ο κανονισμός (ΕΚ) αριθ. 2012/2002 περιλαμβάνει τις διατάξεις που διέπουν την κινητοποίηση του Ταμείου.

               (4)

               Η Ιταλία έχει υποβάλει αίτηση για την κινητοποίηση του Ταμείου, όσον αφορά πλημμύρες.

               (5)

               Η Ελλάδα έχει υποβάλει αίτηση για την κινητοποίηση του Ταμείου, όσον αφορά σεισμό.

               (6)

               Η Σλοβενία έχει υποβάλει αίτηση για την κινητοποίηση του Ταμείου, όσον αφορά παγοθύελλες.

               (7)

               Η Κροατία έχει υποβάλει αίτηση για την κινητοποίηση του Ταμείου, όσον αφορά παγοθύελλες που συνοδεύτηκαν από πλημμύρες,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού 46 998 528 EUR σε πιστώσεις αναλήψεως υποχρεώσεων.
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού 46 998 528 EUR σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 17 Δεκεμβρίου 2014.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         B. DELLA VEDOVA

      (1)  ΕΕ L 311 της 14.11.2002, σ. 3.

      (2)  ΕΕ C 373 της 20.12.2013, σ. 1.

      (3)  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).


title: 2014/949/ΕΕ, Ευρατόμ: Απόφαση του Ευρωπαϊκού Κοινοβουλίου, της 16ης Δεκεμβρίου 2014 , για την εκλογή του Ευρωπαίου Διαμεσολαβητή

text:
               24.12.2014

               EL

               Επίσημη Εφημερίδα της Ευρωπαϊκής Ένωσης

               L 369/70

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 16ης Δεκεμβρίου 2014
   για την εκλογή του Ευρωπαίου Διαμεσολαβητή

      (2014/949/ΕΕ, Ευρατόμ)

   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 24 τρίτο εδάφιο και το άρθρο 228,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
   Έχοντας υπόψη την απόφασή του 94/262/EKAX, ΕΚ, Ευρατόμ, της 9ης Μαρτίου 1994, σχετικά με το καθεστώς του Διαμεσολαβητή και τους γενικούς όρους άσκησης των καθηκόντων του (1),
   Έχοντας υπόψη το άρθρο 219 του κανονισμού του,
   Έχοντας υπόψη τις υποψηφιότητες που υποβλήθηκαν (2),
   Έχοντας υπόψη την ψηφοφορία της 16ης Δεκεμβρίου 2014,
   ΑΠΟΦΑΣΙΖΕΙ:
   να εκλέξει την Emily O'REILLY για να αναλάβει τα καθήκοντα του Ευρωπαίου Διαμεσολαβητή έως τη λήξη της κοινοβουλευτικής περιόδου.

      Στρασβούργο, 16 Δεκεμβρίου 2014.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

      (1)  ΕΕ L 113 της 4.5.1994, σ. 15.

      (2)  ΕΕ C 293 της 2.9.2014, σ. 13.


Avis juridique important

|

31989D0147

89/147/ΕΟΚ: Απόφαση του Συμβουλίου της 20ής Φεβρουαρίου 1989 για τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας αφενός και των χωρών μερών του καταστατικού χάρτη του συμβουλίου συνεργασίας των Αραβικών Κρατών του Κόλπου (το κράτος των Ηνωμένων Αραβικών Εμιράτων, το κράτος του Μπαχρέιν, το Βασίλειο της Σαουδικής Αραβίας, το Σουλτανάτο του Ομάν, το κράτος του Κατάρ και το κράτος του Κουβέιτ) αφετέρου

Επίσημη Εφημερίδα αριθ. L 054 της 25/02/1989 σ. 0001 - 0002 Φινλανδική ειδική έκδοση: Κεφάλαιο 11 τόμος 14 σ. 0210  Σουηδική ειδική έκδοση: Κεφάλαιο 11 τόμος 14 σ. 0210

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Φεβρουαρίου 1989 για τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας αφενός και των χωρών μερών του καταστατικού χάρτη του συμβουλίου συνεργασίας των Αραβικών Κρατών του Κόλπου ( το  Κράτος των Ηνωμένων Αραβικών Εμιράτων, το Κράτος του Μπαχρέιν, το Βασίλειο της Σαουδικής Αραβίας, το Σουλτανάτο του Ομάν, το Κράτος του Κατάρ και το Κράτος του Κουβέιτ ) αφετέρου ( 89/147/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,  τη σύσταση της Επιτροπής,  τη γνώμη του Ευρωπαϊκού Κοινοβουλίου(1 ),  Εκτιμώντας ότι η σύναψη από την Ευρωπαϊκή Οικονομική Κοινότητα της συμφωνίας μεταξύ της Ευρωπαϊκής Οικονομικής Κοινότητας, αφενός, και των χωρών μερών του καταστατικού συμβουλίου συνεργασίας των Αραβικών Κρατών του Κόλπου ( το Κράτος των Ηνωμένων  Αραβικών Εμιράτων, το Κράτος του Μπαχρέιν, το Βασίλειο της Σαουδικής Αραβίας, το Σουλτανάτο του Ομάν, το Κράτος του Κατάρ και το Κράτος του Κουβέιτ ), αφετέρου, θεωρείται αναγκαία για την πραγματοποίηση των στόχων της Κοινότητας στον τομέα των εξωτερικών  οικονομικών σχέσεων; ότι ορισμένα μέτρα οικονομικής συνεργασίας που προβλέπονται από τη συμφωνία φαίνεται να υπερβαίνουν τις εξουσίες που προβλέπονται από τη συνθήκη και ιδίως αυτές που αφορούν την κοινή εμπορική πολιτική,   ΑΠΟΦΑΣΙΖΕΙ :  Αρθρο 1  Η συμφωνία συνεργασίας μεταξύ της Ευρωπαϊκής Οικονομικής Κοινότητας αφενός, και των χωρών μερών του καταστατικού χάρτη του συμβουλίου συνεργασίας των Αραβικών Κρατών του Κόλπου ( το Κράτος των Ηνωμένων Αραβικών Εμιράτων, το Κράτος του Μπαχρέιν,  το Βασίλειο της Σαουδικής Αραβίας, το Σουλτανάτο του Ομάν, το Κράτος του Κατάρ και το Κράτος του Κουβέιτ ) αφετέρου, και οι δηλώσεις και ανταλλαγές επιστολών που προσαρτώνται εγκρίνονται εξ ονόματος της Κοινότητας .  Το κείμενο των πράξεων που αναφέρονται στο πρώτο εδάφιο, επισυνάπτεται στην παρούσα απόφαση .  Αρθρο 2  Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 26 της συμφωνίας(2 ).  Αρθρο 3  Στο μεικτό συμβούλιο που συνιστάται βάσει του άρθρου 12 της συμφωνίας, η Κοινότητα εκπροσωπείται από την Επιτροπή, η οποία επικουρείται από αντιπροσώπους των κρατών μελών .  Αρθρο 4  Η παρούσα απόφαση αρχίζει να ισχύει την επόμενη της δημοσίευσής της στην Επίσημη Εφημερίδα των Ευρωπαϊκών Κοινοτήτων .   Βρυξέλλες, 20 Φεβρουαρίου 1989 .  Για το ΣυμβούλιοΟ ΠρόεδροςF . FERNANDEZ ORDONEZ  ( 1)ΕΕ αριθ . C 12 της 16 . 1 . 1989 .  ( 2 )Η ημερομηνία έναρξης της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου .


title: 2004/906/ΕΚ: Απόφαση της Επιτροπής, της 23ης Δεκεμβρίου 2004, περί διορισμού των μελών της επιτροπής ανώτερων επιθεωρητών εργασίας για νέα θητεία

text:
               28.12.2004

               EL

               Επίσημη Εφημερίδα της Ευρωπαϊκής Ένωσης

               L 381/78

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 23ης Δεκεμβρίου 2004
   περί διορισμού των μελών της επιτροπής ανώτερων επιθεωρητών εργασίας για νέα θητεία
   (2004/906/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   την απόφαση 95/319/ΕΚ της Επιτροπής, της 12ης Ιουλίου 1995, σχετικά με τη συγκρότηση επιτροπής ανώτερων επιθεωρητών εργασίας (1), και ιδίως το άρθρο 5,
   την απόφαση C(2004) 1542 της Επιτροπής της 27ης Απριλίου 2004 (2),
   τον πίνακα υποψηφίων που υπέβαλαν τα δέκα νέα κράτη μέλη,
   Εκτιμώντας τα ακόλουθα:

               (1)

               Το άρθρο 5 παράγραφος 1 της εν λόγω απόφασης προβλέπει ότι η επιτροπή περιλαμβάνει δύο εκπροσώπους από κάθε κράτος μέλος.

               (2)

               Το άρθρο 5 παράγραφος 2 της εν λόγω απόφασης προβλέπει ότι τα μέλη της επιτροπής ορίζονται από την Επιτροπή κατόπιν προτάσεως των κρατών μελών.

               (3)

               Το άρθρο 5 παράγραφος 3 της εν λόγω απόφασης προβλέπει ότι η θητεία των μελών της επιτροπής είναι τριετής. Ο διορισμός τους είναι ανανεώσιμος. Ωστόσο, καθώς η τρέχουσα θητεία των μελών της επιτροπής λήγει στις 31 Δεκεμβρίου 2006 είναι σκόπιμο να διοριστούν τα μέλη από τα νέα κράτη μέλη για θητεία που να λήγει την ίδια ημερομηνία.

               (4)

               Ύστερα από την προσχώρηση των δέκα νέων κρατών μελών στην Ευρωπαϊκή Ένωση την 1η Μαΐου 2004, και με βάση τις προτάσεις που ελήφθησαν από αυτά σύμφωνα με το προαναφερόμενο άρθρο 5 της απόφασης 95/319/ΕΚ, η Επιτροπή πρέπει να διορίσει τα μέλη της επιτροπής για να αντιπροσωπεύουν τα δέκα νέα κράτη μέλη για την περίοδο από το Μάιο του 2004 έως το Δεκέμβριο του 2006,

         ΑΠΟΦΑΣΙΖΕΙ:
   Άρθρο μόνο
   Τα πρόσωπα που εμφαίνονται στο παράρτημα της παρούσας απόφασης διορίζονται ως μέλη της επιτροπής ανώτερων επιθεωρητών εργασίας (SLIC) για την περίοδο από την 1η Μαΐου 2004 έως την 31η Δεκεμβρίου 2006.

      Βρυξέλλες, 23 Δεκεμβρίου 2004.

            Για την Επιτροπή

         Vladimír ŠPIDLA

            Μέλος της Επιτροπής

      (1)  ΕΕ L 188 της 9.8.1995, σ. 11.

      (2)  Δεν έχει δημοσιευτεί ακόμη.

      ΠΑΡΑΡΤΗΜΑ
      Διορισμός μελών της επιτροπής ανώτερων επιθεωρητών εργασίας
      Η επιτροπή ανώτερων επιθεωρητών εργασίας συγκροτήθηκε με την απόφαση 95/319/ΕΚ της Επιτροπής.
      Η Επιτροπή αποφάσισε να διορίσει τα ακόλουθα μέλη για την περίοδο από την 1η Μαΐου 2004 έως την 31η Δεκεμβρίου 2006.

                  Δημοκρατία της Τσεχίας

                  κ. Jaromir Elbel
                  κα Daniela Kubičová

                  Κύπρος

                  κ. Λέανδρος Νικολαΐδης
                  κ. Αναστάσιος Γιαννάκης

                  Εσθονία

                  κ. Priit Siitan
                  κα. Katrin Lepisk

                  Ουγγαρία

                  κ. András Békés
                  κα Kornélia Molnár

                  Λεττονία

                  κ. Jānis Bērzinš
                  κα Tatjana Zabarovska

                  Λιθουανία

                  κ. Mindaugas Pluktas
                  κα Dalia Legiené

                  Μάλτα

                  κ. Mark Gauci
                  κ. Silvio Farrugia

                  Πολωνία

                  κα Anna Hintz
                  κα Katarzyna Kitajewska

                  Σλοβενία

                  κ. Borut Brezovar
                  κ. Boriz Ruzic

                  Σλοβακία

                  κ. Gabriel Hrabovsky
                  κα Ludmila Mikleticova


Avis juridique important

|

41998D0380

98/380/ΕΚ, ΕΚΑΧ, Ευρατόμ: Απόφαση των αντιπροσώπων των κυβερνήσεων των κρατών μελών, της 27ης Μαΐου 1998 περί διορισμού μελών του Πρωτοδικείου των Ευρωπαϊκών Κοινοτήτων

Επίσημη Εφημερίδα αριθ. L 171 της 17/06/1998 σ. 0030 - 0030

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 27ης Μαΐου 1998 περί διορισμού μελών του Πρωτοδικείου των Ευρωπαϊκών Κοινοτήτων (98/380/ΕΚ, ΕΚΑΧ, Ευρατόμ) ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 168 Α,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32 Δ,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 Α,την απόφαση 88/591/ΕΚΑΧ, ΕΟΚ, Ευρατόμ, της 24ης Οκτωβρίου 1988, περί ιδρύσεως Πρωτοβαθμίου Δικαστηρίου των Ευρωπαϊκών Κοινοτήτων (1),Εκτιμώντας:ότι η θητεία των κ.κ. Josef Azizi, Cornelis Paulus Briet, Marc Jaeger, Ανδρέα Καλογερόπουλου, Koenraad Lenaerts, Rui Manuel Gens de Moura Ramos, της κας Virpi Tiili και του κ. Bo Vesterdorf λήγει στις 31 Αυγούστου 1998 7ότι απαιτείται μερική ανανέωση του Πρωτοδικείου για το διάστημα από 1ης Σεπτεμβρίου 1998 έως 31 Αυγούστου 2004 7ότι, προς ολοκλήρωση της μερικής ανανέωσης του Πρωτοδικείου, ένας δικαστής θα πρέπει να διορισθεί αργότερα,ΑΠΟΦΑΣΙΖΟΥΝ:Άρθρο 1 Διορίζονται δικαστές στο Πρωτοδικείο των Ευρωπαϊκών Κοινοτήτων για την περίοδο από 1ης Σεπτεμβρίου 1998 έως 31 Αυγούστου 2004:ο κ. Josef Azizi,ο κ. Marc Jaeger,ο κ. Koenraad Lenaerts,ο κ. Rui Manuel Gens de Moura Ramos,η κα. Virpi Tiili,ο κ. Bo Vesterdorf,ο κ. Μιχαήλ Βηλαράς.Άρθρο 2 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 27 Μαΐου 1998.Ο ΠρόεδροςS. WALL(1) ΕΕ L 319 της 25. 11. 1988, σ. 1, διορθωτικό στην ΕΕ C 215 της 21. 8. 1989, σ. 1 7 απόφαση όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ, για την προσαρμογή των πράξεων προσχωρήσεως νέων κρατών μελών στην Ευρωπαϊκή Ένωση (ΕΕ L 1 της 1. 1. 1995, σ. 1).


Avis juridique important

|

31987D0512

87/512/ΕΟΚ: Απόφαση του Συμβουλίου της 28ης Σεπτεμβρίου 1987 για τη σύναψη του πρόσθετου πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Χασεμιτικού Βασιλείου της Ιορδανίας

Επίσημη Εφημερίδα αριθ. L 297 της 21/10/1987 σ. 0018 - 0018 Φινλανδική ειδική έκδοση: Κεφάλαιο 11 τόμος 13 σ. 0053  Σουηδική ειδική έκδοση: Κεφάλαιο 11 τόμος 13 σ. 0053

ΑΠΟΦΑΣΗ ΤΟΥ ΣΥΜΒΟΥΛΙΟΥτης 28ης Σεπτεμβρίου 1987για τη  σύναψη του πρόσθετου πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής  Κοινότητας και του Χασεμιτικού Βασιλείου της Ιορδανίας(87/512/ΕΟΚ)ΤΟ ΣΥΜΒΟΥΛΙΟ  ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238, τη σύσταση της Επιτροπής^(1), τη σύμφωνη γνώμη του Ευρωπαϊκού Κοινοβουλίου^(2), Εκτιμώντας ότι πρέπει να εγκριθεί το πρόσθετο πρωτόκολλο της συμφωνίας συνεργασίας μεταξύ της  Ευρωπαϊκής Οικονομικής Κοινότητας και του Χασεμιτικού Βασιλείου της Ιορδανίας^(3), που υπογράφηκε  στις Βρυξέλλες στις 18 Ιανουαρίου 1977, ΑΠΟΦΑΣΙΖΕΙ: ίΑρθρο 1Εγκρίνεται εξ ονόματος της Κοινότητας το πρόσθετο πρωτόκολλο της  συμφωνίας συνεργασίας μεταξύ της ΕυρωπαϊκήςΟικονομικής Κοινότητας και του Χασεμιτικού Βασιλείου  της Ιορδανίας. Το κείμενο του πρωτοκόλλου επισυνάπεται στην παρούσα απόφαση. ίΑρθρο 2Ο Πρόεδρος του Συμβουλίου προβαίνει στην γνωστοποίηση που προβλέπεται στο άρθρο 6 του  πρωτοκόλλου^(4). ίΑρθρο 3Η παρούσα απόφαση αρχίζει να ισχύει την επομένη ημέρα από τη δημοσίευσή της στην Επίσημη  Εφημερίδα των Ευρωπαϊκών Κοινοτήτων. Βρυξέλλες, 28 Σεπτεμβρίου 1987. Για το ΣυμβούλιοΟ ΠρόεδροςB. HAARDERΕWΓ:Λ555ΘΜΒΓ10.95ΦΦ:^5ΘΓΡ;   ΣΕΤΘΠ:^01;   Η ηε:^451^μμ;    43^Υειλεν;   1801^Υειψηεν; Βεδιενερ: WΙΛΘ   Πρ.:^Ψ; Κθνδε:^39969 Μονταν Γριεψηισψη         (1) EE ariu. C 97 thw 10. 4. 1987, s.  9. (2) S´zmfvnh gn´vmh poz diatzp´vuhke stiw 16 Septembrνoz 1987 (den ιxei akσmh dhmosiezteν sthn  Epνshmh Efhmerνda). (3) EE ariu. L 268 thw 27. 9. 1978, s. 2. (4) H hmeromhnνa enαrjevw isx´zow toz prvtokσlloz ua dhmosiezteν sthn Επίσημη Εφημερίδα των  Ευρωπαϊκών Κοινοτήτων από τη Γενική Γραμματεία του Συμβουλίου.


title: Απόφαση (ΚΕΠΠΑ) 2016/2315 του Συμβουλίου, της 19ης Δεκεμβρίου 2016, για την τροποποίηση της απόφασης 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία

text:
               20.12.2016

               EL

               Επίσημη Εφημερίδα της Ευρωπαϊκής Ένωσης

               L 345/65

         ΑΠΌΦΑΣΗ (ΚΕΠΠΑ) 2016/2315 ΤΟΥ ΣΥΜΒΟΥΛΊΟΥ
   της 19ης Δεκεμβρίου 2016
   για την τροποποίηση της απόφασης 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 31 Ιουλίου 2014 το Συμβούλιο εξέδωσε την απόφαση 2014/512/ΚΕΠΠΑ (1).

               (2)

               Στις 19 Μαρτίου 2015 το Ευρωπαϊκό Συμβούλιο συμφώνησε να ληφθούν τα αναγκαία μέτρα που συνδέουν σαφώς τη διάρκεια των περιοριστικών μέτρων με την πλήρη εφαρμογή των συμφωνιών του Μινσκ, δεδομένου ότι η πλήρης εφαρμογή προβλεπόταν για τις 31 Δεκεμβρίου 2015.

               (3)

               Την 1η Ιουλίου 2016 το Συμβούλιο ανανέωσε την απόφαση 2014/512/ΚΕΠΠΑ έως τις 31 Ιανουαρίου 2017, ώστε να μπορέσει το Συμβούλιο να αξιολογήσει περαιτέρω την εφαρμογή των συμφωνιών του Μινσκ.

               (4)

               Μετά την αξιολόγηση της εφαρμογής των συμφωνιών του Μινσκ, η απόφαση 2014/512/ΚΕΠΠΑ θα πρέπει να ανανεωθεί για έξι ακόμη μήνες ώστε να μπορέσει το Συμβούλιο να αξιολογήσει περαιτέρω την εφαρμογή τους.

               (5)

               Η απόφαση 2014/512/ΚΕΠΠΑ θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 9 παράγραφος 1 πρώτο εδάφιο της απόφασης 2014/512/ΚΕΠΠΑ αντικαθίσταται από το ακόλουθο κείμενο:

      «1.   Η παρούσα απόφαση εφαρμόζεται μέχρι τις 31 Ιουλίου 2017.».

   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 19 Δεκεμβρίου 2016.

            Για το Συμβούλιο

            Ο Πρόεδρος

         M. LAJČÁK

      (1)  Απόφαση 2014/512/ΚΕΠΠΑ του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ L 229 της 31.7.2014, σ. 13).


title: 2011/554/ΕΕ, Ευρατόμ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού του Διευρωπαϊκού Δικτύου Μεταφορών για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/81

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού του Διευρωπαϊκού Δικτύου Μεταφορών για το οικονομικό έτος 2009
   (2011/554/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),

               —

               έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010) 963 — C7-0211/2010] (2),

               —

               έχοντας υπόψη τους οριστικούς ετήσιους λογαριασμούς του Εκτελεστικού Οργανισμού του Διευρωπαϊκού Δικτύου Μεταφορών για το οικονομικό έτος 2009,

               —

               έχοντας υπόψη την έκθεση της Επιτροπής για τη συνέχεια που δόθηκε στην απόφαση απαλλαγής για το οικονομικό έτος 2008 [COM(2010) 650] και τα έγγραφα εργασίας των υπηρεσιών της Επιτροπής που συνοδεύουν την έκθεση αυτή [SEC(2010) 1437 και SEC(2010) 1438],

               —

               έχοντας υπόψη την ανακοίνωση της Επιτροπής της 2ας Ιουνίου 2010 με τίτλο «Συγκεφαλαιωτική έκθεση των επιτευγμάτων της Επιτροπής στον τομέα της διαχείρισης για το 2009» [COM(2010) 281],

               —

               έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που διεξήχθησαν το 2009 [COM(2010) 447] καθώς και το έγγραφο εργασίας των υπηρεσιών της Επιτροπής που συνοδεύει την έκθεση αυτή [SEC(2010) 994],

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Εκτελεστικού Οργανισμού του Διευρωπαϊκού Δικτύου Μεταφορών για το οικονομικό έτος 2009, συνοδευόμενη από τις απαντήσεις του Οργανισμού (3),

               —

               έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των υποκειμένων πράξεων, που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (4),

               —

               έχοντας υπόψη την από 15 Φεβρουαρίου 2011 σύσταση του Συμβουλίου σχετικά με την απαλλαγή στους εκτελεστικούς οργανισμούς όσον αφορά την εκτέλεση του προϋπολογισμού για το οικονομικό έτος 2009 (05893/2011 — C7-0054/2011),

               —

               έχοντας υπόψη τα άρθρα 274, 275 και 276 της συνθήκης ΕΚ, το άρθρο 17 παράγραφος 1 της συνθήκης για την Ευρωπαϊκή Ένωση, τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης και τα άρθρα 179α και 180β της συνθήκης Ευρατόμ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), όπως τροποποιήθηκε με τους κανονισμούς του Συμβουλίου (ΕΚ, Ευρατόμ) αριθ. 1995/2006 (6) και (ΕΚ) αριθ. 1525/2007 (7), και ιδίως τα άρθρα 55, 145, 146 και 147,

               —

               έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (8), και ιδίως το άρθρο 14 παράγραφος 3,

               —

               έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (9), και ιδίως το άρθρο 66 πρώτο και δεύτερο εδάφιο,

               —

               έχοντας υπόψη την απόφαση 2007/60/ΕΚ της Επιτροπής, της 26ης Οκτωβρίου 2006, για την ίδρυση του Εκτελεστικού Οργανισμού του Διευρωπαϊκού Δικτύου Μεταφορών κατ’ εφαρμογή του κανονισμού (ΕΚ) αριθ. 58/2003 του Συμβουλίου (10),

               —

               έχοντας υπόψη το άρθρο 76 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερόμενων επιτροπών (Α7-0134/2011),

               A.

               λαμβάνοντας υπόψη ότι δυνάμει του άρθρου 17 παράγραφος 1 της συνθήκης για την Ευρωπαϊκή Ένωση η Επιτροπή εκτελεί τον προϋπολογισμό και διαχειρίζεται τα προγράμματα και ότι δυνάμει του άρθρου 317 της συνθήκης για τη λειτουργία της Ευρωπαϊκής Ένωσης το πράττει σε συνεργασία με τα κράτη μέλη με δική της ευθύνη σύμφωνα με την αρχή της χρηστής δημοσιονομικής διαχείρισης,

               1.

               χορηγεί απαλλαγή στον διευθυντή του Εκτελεστικού Οργανισμού του Διευρωπαϊκού Δικτύου Μεταφορών, όσον αφορά την εκτέλεση του προϋπολογισμού του Οργανισμού για το οικονομικό έτος 2009·

               2.

               εκθέτει τις παρατηρήσεις του στο ψήφισμα που αποτελεί αναπόσπαστο μέρος των αποφάσεων σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα III — Επιτροπή και εκτελεστικοί οργανισμοί·

               3.

               αναθέτει στον πρόεδρό του να διαβιβάσει την παρούσα απόφαση μαζί με την απόφαση σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα III — Επιτροπή και το ψήφισμα που αποτελεί αναπόσπαστο μέρος των αποφάσεων αυτών στον διευθυντή του Εκτελεστικού Οργανισμού του Διευρωπαϊκού Δικτύου Μεταφορών, το Συμβούλιο, την Επιτροπή, το Δικαστήριο της Ευρωπαϊκής Ένωσης και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 69 της 13.3.2009.

      (2)  ΕΕ C 308 της 12.11.2010, σ. 1.

      (3)  ΕΕ C 338 της 14.12.2010, σ. 77.

      (4)  ΕΕ C 308 της 12.11.2010, σ. 129.

      (5)  ΕΕ L 248 της 16.9.2002, σ. 1.

      (6)  ΕΕ L 390 της 30.12.2006, σ. 1.

      (7)  ΕΕ L 343 της 27.12.2007, σ. 9.

      (8)  ΕΕ L 11 της 16.1.2003, σ. 1.

      (9)  ΕΕ L 297 της 22.9.2004, σ. 6.

      (10)  ΕΕ L 32 της 6.2.2007, σ. 88.


Avis juridique important

|

31997D0567

97/567/ΕΚ, ΕΚΑΧ, Ευρατόμ: Απόφαση του Συμβουλίου της 22ας Ιουλίου 1997 για τη σύναψη από την Ευρωπαϊκή Κοινότητα της ενδιάμεσης συμφωνίας περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Κιργιζιστάν, αφετέρου

Επίσημη Εφημερίδα αριθ. L 235 της 26/08/1997 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιουλίου 1997 για τη σύναψη από την Ευρωπαϊκή Κοινότητα της ενδιάμεσης συμφωνίας περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Κιργιζιστάν, αφετέρου (97/567/ΕΚΑΧ, ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 113 σε συνδυασμό με το άρθρο 228 παράγραφος 2 πρώτη πρόταση,την πρόταση της Επιτροπής,τη γνώμη του Ευρωπαϊκού Κοινοβουλίου (1),Εκτιμώντας ότι μέχρι να τεθεί σε ισχύ η συμφωνία εταιρικής σχέσης και συνεργασίας που μονογραφήθηκε στις Βρυξέλλες στις 9 Φεβρουαρίου 1995 είναι αναγκαίο να εγκριθεί η ενδιάμεση συμφωνία περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Κιργιζιστάν, αφετέρου,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Εγκρίνεται εξ ονόματος της Ευρωπαϊκής Κοινότητας η ενδιάμεση συμφωνία περί εμπορίου και εμπορικών θεμάτων, μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Κιργιζιστάν, αφετέρου, μαζί με το πρωτόκολλο και τις δηλώσεις (2).Τα κείμενα που αναφέρονται στην πρώτη παράγραφο επισυνάπτονται στην παρούσα απόφαση.Άρθρο 2Ο Πρόεδρος του Συμβουλίου προβαίνει στην κοινοποίηση που αναφέρεται στο άρθρο 33 της ενδιάμεσης συμφωνίας εξ ονόματος της Ευρωπαϊκής Κοινότητας.Βρυξέλλες, 22 Ιουλίου 1997.Για το ΣυμβούλιοΟ ΠρόεδροςJ. POOS(1) Γνώμη της 26ης Ιουνίου 1997 (ΕΕ αριθ. C 222 της 21. 7. 1997).(2) Η ημερομηνία έναρξης ισχύος της συμφωνίας θα δημοσιευθεί με τη φροντίδα της Γενικής Γραμματείας του Συμβουλίου στην Επίσημη Εφημερίδα των Ευρωπαϊκών Κοινοτήτων.


title: 2008/501/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007, σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα ΙV - Δικαστήριο

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/56

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα ΙV — Δικαστήριο
   (2008/501/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2005 (1),
   έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2005 — Τόμος I (C6-0467/2006) (2),
   έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2005 σχετικά με την εκτέλεση του προϋπολογισμού και τις ειδικές εκθέσεις του Ελεγκτικού Συνεδρίου, συνοδευόμενη από τις απαντήσεις των οργάνων που ελέγχθηκαν (3),
   έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (4),
   έχοντας υπόψη τα άρθρα 272, παράγραφος 10, 274, 275 και 276 της Συνθήκης ΕΚ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), συγκεκριμένα τα άρθρα του 50, 86, 145, 146 και 147,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (Α6-0109/2007),

               1.

               χορηγεί απαλλαγή στο Γραμματέα του Δικαστηρίου όσον αφορά την εκτέλεση του προϋπολογισμού του Δικαστηρίου για το οικονομικό έτος 2005·

               2.

               καταγράφει τις παρατηρήσεις του στο συνημμένο ψήφισμα·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο και στο Ελεγκτικό Συνέδριο, στην Ευρωπαϊκή Οικονομική και Κοινωνική Επιτροπή, στην Επιτροπή των Περιφερειών, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ L 60, 8.3.2005.

      (2)  EE C 264, 31.10.2006, σ. 1.

      (3)  ΕΕ C 263, 31.10.2006, σ. 1.

      (4)  ΕΕ C 263, 31.10.2006, σ. 10.

      (5)  ΕΕ L 248, 16.9.2002, σ. 1. Κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).
    ---documentbreak---

               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/57

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   με τις παρατηρήσεις οι οποίες αποτελούν αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα ΙV — Δικαστήριο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2005 (1),
   έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2005 — Τόμος I (C6-0467/2006) (2),
   έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2005 σχετικά με την εκτέλεση του προϋπολογισμού και τις ειδικές εκθέσεις του Ελεγκτικού Συνεδρίου, συνοδευόμενη από τις απαντήσεις των οργάνων που ελέγχθηκαν (3),
   έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (4),
   έχοντας υπόψη τα άρθρα 272, παράγραφος 10, 274, 275 και 276 της Συνθήκης ΕΚ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), συγκεκριμένα τα άρθρα του 50, 86, 145, 146 και 147,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (Α6-0109/2007),

               1.

               επισημαίνει ότι, το 2005, το Δικαστήριο των Ευρωπαϊκών Κοινοτήτων (ΔΕΚ) είχε στη διάθεσή του πιστώσεις αναλήψεων υποχρεώσεων συνολικού ύψους 232 602 467,74 EUR (2004: 235 041 565 EUR), με ποσοστό χρησιμοποίησης 92,66 %·

               2.

               επισημαίνει ότι, μετά την καθιέρωση της λογιστικής σε δεδουλευμένη βάση από 1ης Ιανουαρίου 2005, οι δημοσιονομικές καταστάσεις του ΔΕΚ εμφανίζουν αρνητικό οικονομικό αποτέλεσμα για το έτος (30 747 924 EUR) και παθητικό 43 902 361 EUR·

               3.

               σημειώνει ότι ο ισολογισμός του ΔΕΚ περιλαμβάνει ποσόν 105 879 903 EUR που αντιστοιχεί στις υποχρεώσεις του όσον αφορά τις συντάξεις των δικαστών· επισημαίνει ότι το παθητικό αυτό αντισταθμίζεται εν μέρει από τα πάγια υλικά και άυλα στοιχεία του ενεργητικού του ΔΕΚ και εν μέρει από ποσό που θα ζητηθεί από τα κράτη μέλη (43 902 361 EUR)·

               4.

               υπενθυμίζει ότι στο σημείο 9.21 της ετήσιας έκθεσης για το οικονομικό έτος 2004, το Ευρωπαϊκό Ελεγκτικό Συνέδριο (ΕΕΣ) επέκρινε το γεγονός ότι ο προϊστάμενος της υπηρεσίας εσωτερικού ελέγχου ήταν υπεύθυνος για τον προληπτικό έλεγχο των πράξεων των διατακτών· επισημαίνει ότι η ίδια κατάσταση παρατηρήθηκε και κατά το οικονομικό έτος 2005 (ετήσια έκθεση, παράγραφος 10.13)·

               5.

               εκφράζει την ικανοποίησή του για την πληροφορία που περιλαμβάνεται στις απαντήσεις του ΔΕΚ στην ετήσια έκθεση του ΕΕΣ, σύμφωνα με την οποία, υπό το φως των παρατηρήσεων που διατύπωσαν σχετικώς οι αρχές ελέγχου και απαλλαγής, η διοίκηση του ΔΕΚ πρότεινε, στο πλαίσιο της κατάστασης προβλεπομένων εσόδων και δαπανών για το έτος 2007, την τροποποίηση της οργανωτικής αυτής δομής με τη δημιουργία διοικητικής μονάδας αποκλειστικά αρμόδιας για την επαλήθευση των δαπανών, η οποία θα διαθέτει δύο νέες θέσεις (έναν υπάλληλο διοικήσεως που θα τη διαχειρίζεται και έναν βοηθό υπάλληλο διοικήσεως προς ενίσχυση της ομάδας που είναι επιφορτισμένη με τις επαληθεύσεις)·

               6.

               εκφράζει την ικανοποίησή του για την πληροφορία που περιλαμβάνεται στις απαντήσεις του ΔΕΚ στην ετήσια έκθεση του ΕΕΣ (παράγραφος 10.14), σύμφωνα με την οποία αφού άρχισε να ασκεί πλήρως τα καθήκοντά του τον Σεπτέμβριο του 2005, ο εσωτερικός ελεγκτής διενήργησε ορισμένους ειδικούς ελέγχους και προέβη σε συστάσεις στις αντίστοιχες υπηρεσίες (δεδομένου ότι η απουσία ειδικών ελέγχων αυτού του είδους είχε αποτελέσει αντικείμενο επικρίσεων τα προηγούμενα χρόνια)·

               7.

               συγχαίρει το ΔΕΚ γιατί περιόρισε τον αριθμό των συμβάσεων που διαπραγματεύθηκε σε σχέση με τον αριθμό των συμβάσεων που ανέθεσε από 72 % το 2004 σε 27 % το 2005· επισημαίνει, ωστόσο, με ανησυχία τις δυσκολίες που αντιμετωπίζει το Δικαστήριο ως προς την πρόσληψη ειδικευμένου προσωπικού για διάφορες θέσεις με βάση τους διαγωνισμούς που διοργανώνει το EPSO·

               8.

               σημειώνει ότι η ανάπτυξη του ΔΕΚ ως θεσμικού οργάνου ήταν αξιοσημείωτη, κυρίως λόγω της ανάληψης καθηκόντων του Δικαστηρίου Δημόσιας Διοίκησης, που αποτελείται από επτά δικαστές·

               9.

               σημειώνει με ικανοποίηση ότι ο αριθμός των υποθέσεων που περατώνονται ετησίως στο ΔΕΚ ανήλθε από 494 το 2003 σε 574 το 2005, ενώ ο αριθμός των εκκρεμουσών υποθέσεων μειώθηκε από 974 σε 740·

               10.

               επισημαίνει ότι το 2005 ο αριθμός των εν ενεργεία μονίμων και λοιπών υπαλλήλων (μέλη του επικουρικού και εκτάκτου προσωπικού, συμβασιούχοι) αυξήθηκε κατά τη διάρκεια του έτους από 1512 σε 1704 (13 %) και ο αριθμός των δικαστών κατά οκτώ (λόγω της σύστασης του Δικαστηρίου Δημόσιας Διοίκησης)·

               11.

               σημειώνει με ανησυχία τις επανειλημμένες αναφορές, σε διάφορους διοικητικούς τομείς που περιγράφει η έκθεση δραστηριοτήτων του ΔΕΚ, σε προβλήματα που σχετίζονται με την πρόσληψη ειδικευμένου προσωπικού το οποίο διέπεται από τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων·

               12.

               σημειώνει ότι το 2005 δεν πραγματοποιήθηκε καμία εκ των υστέρων επαλήθευση·

               13.

               εκφράζει την ικανοποίησή του για το γεγονός ότι στην έκθεση δραστηριοτήτων του ΔΕΚ περιελήφθη κεφάλαιο που αφορά τη συνέχεια που δόθηκε κατά τη διάρκεια του έτους σε προηγούμενες αποφάσεις χορήγησης απαλλαγής του Ευρωπαϊκού Κοινοβουλίου και εκθέσεις του ΕΕΣ·

               14.

               σημειώνει ότι, μετά τη σύσταση του Δικαστηρίου Δημόσιας Διοίκησης και την ένταξη της Βουλγαρίας και της Ρουμανίας, ο συνολικός αριθμός δικαστών, εισαγγελέων και γραμματέων ανήλθε σε 72 και ότι τα έξοδα του ΔΕΚ για οχήματα αυξήθηκαν κατά 50 % περίπου, από 809 853,24 EUR το 2005 (αποτέλεσμα) σε 1 218 000 EUR το 2007 (πρόβλεψη)·

               15.

               σημειώνει ότι ο προληπτικός έλεγχος στο ΔΕΚ γίνεται με βάση ένα κεντρικά ελεγχόμενο σύστημα που συνδέεται ιεραρχικά με το διατάκτη και την άποψη του ΔΕΚ ότι αυτό φαίνεται να είναι το πλέον κατάλληλο σύστημα, δεδομένων του μεγέθους του θεσμικού οργάνου και της αμιγώς διοικητικής φύσης των οικονομικών συναλλαγών του·

               16.

               σημειώνει με ικανοποίηση ότι, εν συνεχεία των παρατηρήσεων που περιλαμβάνονταν στο ψήφισμα για την απαλλαγή του προηγούμενου έτους, τα μέλη του οργάνου συμφώνησαν να δημιουργήσουν μεταξύ τους ομάδα εργασίας που θα αναλάμβανε την κατάρτιση μελέτης σχετικά με τη σκοπιμότητα κατάρτισης κώδικα συμπεριφοράς για τα ίδια τα μέλη και το περιεχόμενο του κώδικα αυτού· το ζήτημα της δήλωσης των οικονομικών συμφερόντων των μελών συμπεριλαμβάνεται στην εν λόγω μελέτη· σημειώνει ότι το Πρωτοδικείο και το Δικαστήριο Δημόσιας Διοίκησης συμμετέχουν επίσης στην πρωτοβουλία αυτή·

               17.

               τονίζει το επαναλαμβανόμενο αίτημα του Ευρωπαϊκού Κοινοβουλίου για τη δημοσίευση των δηλώσεων οικονομικών συμφερόντων των δικαστών και των τριών δικαστηρίων· καλεί το ΔΕΚ να ενημερώσει το Κοινοβούλιο, μέχρι τις 30 Σεπτεμβρίου 2007, σχετικά με τα ενδεδειγμένα μέτρα που θα λάβει·

               18.

               σημειώνει με ικανοποίηση τα μέτρα που έλαβε το ΔΕΚ για τη μείωση του όγκου των προς μετάφραση κειμένων, η οποία συμβάλλει στη μείωση του φόρτου εργασίας των μεταφραστών· επίσης, ζητεί από το ΔΕΚ να διερευνήσει το ενδεχόμενο περιορισμού της έκτασης των αποφάσεων, προκειμένου να συμβάλει στην περαιτέρω μείωση του κόστους και στην καλύτερη κατανόηση των αποφάσεων.

      (1)  ΕΕ L 60, 8.3.2005.

      (2)  EE C 264, 31.10.2006, σ. 1.

      (3)  ΕΕ C 263, 31.10.2006, σ. 1.

      (4)  ΕΕ C 263, 31.10.2006, σ. 10.

      (5)  ΕΕ L 248, 16.9.2002, σ. 1. Κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).


title: 2009/172/ΕΚ: Απόφαση του Συμβουλίου, της 21ης Ιανουαρίου 2008 , για την προσαρμογή του παραρτήματος VIII της πράξης προσχώρησης της Βουλγαρίας και της Ρουμανίας

text:
               10.3.2009

               EL

               Επίσημη Εφημερίδα της Ευρωπαϊκής Ένωσης

               L 65/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 21ης Ιανουαρίου 2008
   για την προσαρμογή του παραρτήματος VIII της πράξης προσχώρησης της Βουλγαρίας και της Ρουμανίας
   (2009/172/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη προσχώρησης της Βουλγαρίας και της Ρουμανίας,
   την πράξη προσχώρησης της Βουλγαρίας και της Ρουμανίας, και ιδίως το άρθρο 34 παράγραφος 4,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Το άρθρο 70 του κανονισμού (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (1) ορίζει τα ποσοστά της κοινοτικής χρηματοδοτικής συνδρομής σε επίπεδο άξονα.

               (2)

               Το τμήμα IV του παραρτήματος VIII της πράξης προσχώρησης της Βουλγαρίας και της Ρουμανίας, όπως τροποποιήθηκε με την απόφαση 2006/664/ΕΚ του Συμβουλίου, της 19ης Ιουνίου 2006, για την προσαρμογή του παραρτήματος VIII της πράξης προσχώρησης της Βουλγαρίας και της Ρουμανίας (2), ορίζει, κατά παρέκκλιση από το άρθρο 70 του κανονισμού (ΕΚ) αριθ. 1698/2005, τα ποσοστά ανά άξονα της κοινοτικής στήριξης που χορηγείται στη Βουλγαρία και στη Ρουμανία για την αγροτική ανάπτυξη στο πλαίσιο του ΕΓΤΑΑ. Η εν λόγω συνδρομή μπορεί να ανέλθει σε 80 % για τους άξονες 1 και 3 καθώς και για την τεχνική βοήθεια, και σε 82 % για τον άξονα 2.

               (3)

               Τα ποσοστά συγχρηματοδότησης που ορίζονται ανά άξονα δεν μπορούν να εφαρμοστούν στα ποσά τα οποία, όπως προβλέπεται στο τμήμα Ι στοιχείο Ε του παραρτήματος VIII της πράξης προσχώρησης της Βουλγαρίας και της Ρουμανίας, μπορούν να χορηγηθούν στους γεωργούς που είναι επιλέξιμοι για τα συμπληρώματα των εθνικών άμεσων πληρωμών ή για ενισχύσεις, δυνάμει του άρθρου 143γ του κανονισμού (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (3).

               (4)

               Το ανώτατο ποσό της χρηματοδοτικής συνδρομής της Κοινότητας στα συμπληρώματα άμεσων ενισχύσεων πρέπει επίσης να διευκρινιστεί για τους σκοπούς της εφαρμογής του κανονισμού (ΕΚ) αριθ. 1974/2006 της Επιτροπής, της 15ης Δεκεμβρίου 2006, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1698/2005 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (4), ο οποίος προβλέπει, στο παράρτημα II, την ενδεικτική χρηματοδοτική κατανομή ανά άξονα και ανά μέτρο αγροτικής ανάπτυξης, συμπεριλαμβανομένου του μέτρου «συμπληρώματα άμεσων ενισχύσεων».

               (5)

               Προκειμένου να μη θιγούν τα αποτελέσματα των διαπραγματεύσεων της προσχώρησης και να διατηρηθεί η συνοχή του συστήματος των ποσοστών συγχρηματοδότησης μετά την πραγματοποίηση των τεχνικών προσαρμογών στους κανονισμούς για την αγροτική ανάπτυξη, η ανώτατη χρηματοδοτική συνδρομή της Κοινότητας στα συμπληρώματα των άμεσων ενισχύσεων πρέπει να καθοριστεί στο ίδιο ποσοστό με εκείνο που εφαρμόζεται για τους άξονες 1 και 3 καθώς και για την τεχνική βοήθεια,

         ΑΠΟΦΑΣΙΖΕΙ:
   Άρθρο 1
   Στο παράρτημα VIII της πράξης προσχώρησης της Βουλγαρίας και της Ρουμανίας, το τμήμα IV αντικαθίσταται από το ακόλουθο κείμενο:

      «Κατά παρέκκλιση από το άρθρο 70 παράγραφος 3 στοιχείο α) του κανονισμού (ΕΚ) αριθ. 1698/2005, η χρηματοδοτική συνδρομή της Κοινότητας μπορεί να ανέλθει σε 80 % για τον άξονα 1, τον άξονα 3 και την τεχνική βοήθεια, καθώς και για τα συμπληρώματα άμεσων ενισχύσεων.
      Κατά παρέκκλιση από το άρθρο 70 παράγραφος 3 στοιχείο β) του κανονισμού (ΕΚ) αριθ. 1698/2005, η χρηματοδοτική συνδρομή της Κοινότητας μπορεί να ανέλθει σε 82 % για τον άξονα 2.»

   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Βρυξέλλες, 21 Ιανουαρίου 2008.

            Για το Συμβούλιο

            Ο Πρόεδρος

         I. JARC

      (1)  ΕΕ L 277 της 21.10.2005, σ. 1.

      (2)  ΕΕ L 277 της 9.10.2006, σ. 4.

      (3)  ΕΕ L 270 της 21.10.2003, σ. 1.

      (4)  ΕΕ L 368 της 23.12.2006, σ. 15.


title: 2004/785/ΕΚ: Απόφαση της Επιτροπής, της 26ης Οκτωβρίου 2004, για σύναψη συμφωνίας με τη μορφή της ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών του Μεξικού όσον αφορά τροποποιήσεις του παραρτήματος ΙΙ της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών

text:
               23.11.2004

               EL

               Επίσημη Εφημερίδα της Ευρωπαϊκής Ένωσης

               L 346/28

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 26ης Οκτωβρίου 2004
   για σύναψη συμφωνίας με τη μορφή της ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών του Μεξικού όσον αφορά τροποποιήσεις του παραρτήματος ΙΙ της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών
   (2004/785/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 97/361/ΕΚ του Συμβουλίου, της 27ης Μαΐου 1997, σχετικά με τη σύναψη συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών (1), και ιδίως το άρθρο 4,
   Εκτιμώντας τα ακόλουθα:

               (1)

               Λαμβάνοντας υπόψη το αίτημα το οποίο προέβαλε το Μεξικό στη διάρκεια των «Επισήμων συνομιλιών σχετικά με τις προσαρμογές της συμφωνίας ελευθέρων συναλλαγών που ακολούθησαν τη διεύρυνση της Ευρωπαϊκής Ένωσης», οι οποίες πραγματοποιήθηκαν στην Πόλη του Μεξικού στις 28 έως 30 Ιανουαρίου 2004, απαιτείται να τροποποιηθεί το παράρτημα ΙΙ της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού όσον αφορά την αμοιβαία αναγνώριση και προστασία των επωνυμιών στον τομέα των αλκοολούχων ποτών προκειμένου να προστατευθούν οι νέοι όροι Charanda και Sotol στον τομέα των αλκοολούχων ποτών με ισχύ από 29 Οκτωβρίου 2004.

               (2)

               Για τον λόγο αυτό η Επιτροπή και οι Ηνωμένες Πολιτείες του Μεξικού διαπραγματεύθηκαν σύμφωνα με το άρθρο 18 της προαναφερθείσας συμφωνίας, μία συμφωνία με τη μορφή της ανταλλαγής επιστολών προκειμένου να τροποποιηθεί το παράρτημά της ΙΙ. Είναι σκόπιμο να εγκριθεί αυτή η ανταλλαγή επιστολών.

               (3)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής εφαρμογής για τα οινοπνευματώδη ποτά,

         ΑΠΟΦΑΣΙΖΕΙ:
   Άρθρο 1
   Εγκρίνεται εξ ονόματος της Κοινότητας η συμφωνία με τη μορφή της ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών του Μεξικού περί τροποποιήσεως του παραρτήματος ΙΙ της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο αρμόδιος για τα θέματα της γεωργίας επίτροπος εξουσιοδοτείται να υπογράψει την ανταλλαγή των επιστολών δεσμεύοντας την Κοινότητα.

      Βρυξέλλες, 26 Οκτωβρίου 2004.

            Για την Επιτροπή

         Franz FISCHLER

            Μέλος της Επιτροπής

      (1)  ΕΕ L 152 της 11.6.1997, σ. 15.
   ΠΑΡΑΡΤΗΜΑ

      ΣΥΜΦΩΝΙΑ ΜΕ ΤΗ ΜΟΡΦΗ ΤΗΣ ΑΝΤΑΛΛΑΓΗΣ ΕΠΙΣΤΟΛΩΝ
      μεταξύ της Ευρωπαϊκής Κοινότητας και των Ηνωμένων Πολιτειών του Μεξικού όσον αφορά την τροποποίηση του παραρτήματος ΙΙ της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών
      Βρυξέλλες, 29 Οκτωβρίου 2004
      Κύριε,
      Έχω την τιμή να αναφερθώ στο αίτημα το οποίο προβάλλατε στη διάρκεια των επισήμων συνομιλιών των σχετικών με τις προσαρμογές της συμφωνίας ελευθέρων συναλλαγών που ακολούθησαν τη διεύρυνση της Ευρωπαϊκής Ένωσης, και οι οποίες πραγματοποιήθηκαν στο Μεξικό από τις 28 έως τις 30 Ιανουαρίου 2004 δυνάμει του άρθρου 18 της συμφωνίας της 27ης Μαΐου 1997 μεταξύ της Ευρωπαϊκής Κοινότητας και των Ηνωμένων Πολιτειών του Μεξικού όσον αφορά την αμοιβαία αναγνώριση και προστασία των επωνυμιών στον τομέα των αλκοολούχων ποτών, που προβλέπει ότι τα συμβαλλόμενα μέρη μπορούν να τροποποιήσουν με αμοιβαία συναίνεση τις διατάξεις της εν λόγω συμφωνίας.
      Η Κοινότητα εξέτασε το αίτημα και αποδέχεται την τροποποίηση του παραρτήματος ΙΙ της συμφωνίας σύμφωνα με το παράρτημα που επισυνάπτεται στην παρούσα ανταλλαγή επιστολών, με ισχύ από τις 29 Οκτωβρίου 2004.
      Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.
      Με εξαιρετική εκτίμηση,

            Εξ ονόματος της Ευρωπαϊκής Κοινότητας

         Franz FISCHLER

      Μεξικό, 29 Οκτωβρίου 2004
      Κύριε,
      Έχω την τιμή να σας γνωρίσω τη λήψη της επιστολής σας της 29ης Οκτωβρίου 2004 (ημερομηνία), η οποία έχει ως εξής:

         «Έχω την τιμή να αναφερθώ στο αίτημα το οποίο προβάλλατε στη διάρκεια των επισήμων συνομιλιών των σχετικών με τις τροποποιήσεις της συμφωνίας ελευθέρων συναλλαγών που ακολούθησαν τη διεύρυνση της Ευρωπαϊκής Ένωσης, και οι οποίες πραγματοποιήθηκαν στο Μεξικό από τις 28 έως τις 30 Ιανουαρίου 2004 δυνάμει του άρθρου 18 της συμφωνίας της 27ης Μαΐου 1997 μεταξύ της Ευρωπαϊκής Κοινότητας και των Ηνωμένων Πολιτειών του Μεξικού όσον αφορά την αμοιβαία αναγνώριση και την προστασία των επωνυμιών στον τομέα των αλκοολούχων ποτών, που προβλέπει ότι τα συμβαλλόμενα μέρη μπορούν με αμοιβαία συναίνεση να τροποποιήσουν αυτήν τη συμφωνία.
         Η Κοινότητα εξέτασε το αίτημα και αποδέχεται την τροποποίηση του παραρτήματος ΙΙ της συμφωνίας σύμφωνα με το παράρτημα που επισυνάπτεται στην παρούσα ανταλλαγή επιστολών, με ισχύ από τις 29 Οκτωβρίου 2004.
         Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.»

      Έχω την τιμή να σας πληροφορήσω ότι οι Ηνωμένες Πολιτείες του Μεξικού συμφωνούν με το περιεχόμενο της επιστολής σας.
      Με εξαιρετική εκτίμηση,

            Εξ ονόματος των Ηνωμένων Πολιτειών του Μεξικού

         Luis Ernesto DERBEZ

      ΠΑΡΑΡΤΗΜΑ
      Το παράρτημα ΙΙ της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού όσον αφορά την αμοιβαία αναγνώριση και προστασία των επωνυμιών στον τομέα των αλκοολούχων ποτών τροποποιείται ως ακολούθως:

            «ΠΑΡΑΡΤΗΜΑ II
            της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών
            Αλκοολούχα ποτά Agave:

                        Tequila: προστατευόμενο αλκοολούχο ποτό, η επεξεργασία και η κατάταξη του οποίου γίνονται σύμφωνα με τις νομοθετικές και κανονιστικές διατάξεις των Ηνωμένων Πολιτειών του Μεξικού.

                        Mezcal: προστατευόμενο αλκοολούχο ποτό, η επεξεργασία και η κατάταξη του οποίου γίνονται σύμφωνα με τις νομοθετικές και κανονιστικές διατάξεις των Ηνωμένων Πολιτειών του Μεξικού.

                  Αλκοολούχο ποτό Sotol (δασυλείριο):

                        Sotol: προστατευόμενο αλκοολούχο ποτό, η επεξεργασία και η κατάταξη του οποίου γίνονται σύμφωνα με τις νομοθετικές και κανονιστικές διατάξεις των Ηνωμένων Πολιτειών του Μεξικού.

                  Αλκοολούχο ποτό ζαχαροκαλάμου:

                        Charanda: προστατευόμενο αλκοολούχο ποτό η επεξεργασία και η κατάταξη του οποίου γίνονται σύμφωνα με τις νομοθετικές και κανονιστικές διατάξεις των Ηνωμένων Πολιτειών του Μεξικού».